Selma Blair

**Selma Blair Beitner** (s. 23. kesäkuuta 1972 Southfield, Michigan) on yhdysvaltalainen näyttelijä. Hän on näytellyt elokuvissa *[[Julmia aikeita]]* ja *[[Blondin kosto]]*. Lyhytikäiseksi jääneessä televisiosarjassa *[[Zoe, Duncan, Jack and Jane]]* hän näytteli päähenkilö Zoe Beaniä. *[[Hellboy (elokuva)|Hellboyssa]]* ja sen jatko-osassa *[[Hellboy II: The Golden Army]]* Blair esitti Hellboyn ihastusta, pyrokineettista Liz Shermania.

## Nuoruus

Myöhemmin hän opiskeli Kalamazoo Collegessa vuosina 1990–1992 ja siirtyi sitten Michiganin yliopistoon, missä hän suoritti alemman korkeakoulututkinnon. Hän opiskeli näyttelemistä Stella Adler Conservatory -näyttelijäkoulussa New Yorkissa.

## Yksityiselämä

Blair avioitui muusikko Ahmet Zappan kanssa vuonna 2004. He erosivat vuonna 2006. Vuosina 2008–2010 Blair seurusteli näyttelijä Mikey Dayn kanssa. Sen jälkeen hän alkoi seurustella muotisuunnittelija Jason Bleickin kanssa. Heille syntyi poika heinäkuussa 2011. Seuraavana vuonna pariskunta ilmoitti eroavansa.

Blair ilmoitti syksyllä 2018 saaneensa diagnoosin MS-taudista. 

BBC valitsi Blairin vuonna 2022 sadan vaikutusvaltaisen ja innostavan naisen listalle 100 Women.

### MS-tauti

Blair on kertonut kärsineensä MS-oireista jo lapsuudesta lähtien, kuten virtsatietulehduksista, hermokivuista, puutuneisuudesta ja masennuksesta. Oireet pahenivat 2000-luvulla jalkojen heikkoutena ja kaatumisina. Hän sai diagnoosin elokuussa 2018 ja kävi läpi kantasolusiirron vuonna 2019. Vuonna 2021 Blair ilmoitti hänen oireidensa olevan remissiossa, mutta oireet kuten krooninen kipu, väsymys ja tasapainovaikeudet jatkuvat.

Blair on käsitellyt MS-tautiaan muistelmissaan *Mean Baby* (2022) sekä dokumenttielokuvassa *Introducing, Selma Blair*.

”Introducing, Selma Blair” on Rachel Fleitin ohjaama dokumenttielokuva, joka seuraa Blairin elämää MS-diagnoosin jälkeen. Elokuva kuvaa Blairin pyrkimyksiä sopeutua sairauteen, kasvattaa tietoisuutta taudista ja käsitellä identiteettiään sekä suhdettaan perheeseensä. Sen maailmanensi-ilta oli South by Southwest -festivaaleilla maaliskuussa 2021 ja se julkaistiin Discovery+-palvelussa lokakuussa 2021.

*Mean Baby* (2022) -muistelmateoksessaan hän kuvaa MS-oireidensa alkua jo lapsuudessa sekä alkoholin käyttöä kipujen lievitykseen ennen diagnoosia. Kirja käsittelee myös hänen kuntoutumistaan alkoholismista ja MS:n vaikutuksista kirjoitusprosessiin.

## Valikoitu filmografia

### Elokuvat

* *[[In & Out]]* (1997)
* *[[Girl (elokuva)|Girl]]* (1998)
* *[[Nyt bailataan]]* (1998)
* *[[Julmia aikeita]]* (1999)
* *[[Blondin kosto]]* (2001)
* *[[Radalla (elokuva)|Radalla]]* (2002)
* *[[Dallas 362]]* (2003)
* *[[Hellboy (elokuva)|Hellboy]]* (2004)
* *[[In Good Company]]* (2004)
* *[[The Deal – kohtalokas salaliitto]]* (2005)
* *[[Usva (vuoden 2005 elokuva)|Usva]]* (2005)
* *[[Purple Violets]]* (2007)
* *[[Rakkauden kahvila]]* (2007)
* *[[Hellboy II: The Golden Army]]* (2008)
* *[[The Family Tree]]* (2009)
* *[[Dark Horse (elokuva)|Dark Horse]]* (2011)
* *[[Columbus Circle (elokuva)|Columbus Circle]]* (2012)
* *[[In Their Skin]]* (2012)
* *[[Sex, Death and Bowling]]* (2015)
* *[[Ordinary World]]* (2016)
* *[[Mothers and Daughters]]* (2016)

### Televisio

* *[[Zoe, Duncan, Jack and Jane]]* (1999–2000)
* *[[Kath & Kim]]* (2008–2009)
* *[[Web Therapy]]* (2010–2012)
* *[[Terapian tarpeessa]]* (2012–2013)
* *[[Matkalla avaruuteen (vuoden 2018 televisiosarja)|Matkalla avaruuteen]]* (2018)

## Lähteet

## Aiheesta muualla

*